
# Сания Әхмәтҗанова: «Ана теләге»

(ШИГЫРЬ)

Баш очымда ак болытлар йөзә,

Күңел якты нурда коена.

...Күр, бер сабый, тәү адымын атлап,

Әнкәсенә килеп сыена.

Кулларымны кушып төбәләм мин

Күк гөмбәзе – чиксез чатырга:

«Язсын иде һәрбер хатын-кызга

Ана булу бәхетен татырга!»

Балаларым алсам кочагыма,

Шөкер итәм көнгә мең кабат:

«Үзең сөеп биргән бу бәхетне

Гомерлеккә, Раббым, Син ярат!»

...Ак өметкә җанны биләсәк тә,

Дөньялары кырыс, хаклыкта.

Аерылулар булсын вакытлыча,

Күрешергә язсын шатлыкта.

Следите за самым важным и интересным в Telegram-каналеТатмедиа

## Нет комментариев
Сания Әхмәтҗанова: «Ана теләге»